
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
ТЕРРИТОРИЙӖНЧЕ ПУРӐНАКАН РАҪҪЕЙ 
ФЕДЕРАЦИЙӖН ГРАЖДАНӖСЕН УЙРӐМ 
КАТЕГОРИЙӖСЕНЕ 1941–1945 ҪУЛСЕНЧИ ТӐВАН ҪӖРШЫВӐН АСЛӐ ВӐРҪИНЧЕ ҪӖНТЕРӲ ТУНӐРАНПА 80 ҪУЛ ҪИТНӖ ЯТПА ПӖР ХУТЧЕН ПАРАКАН 
УКҪА ТӲЛЕВНЕ УЙӐРСА ПАРАССИ ҪИНЧЕН

Чӑваш Республикин Патшалӑх Канашӗ
2025 ҫулхи пуш уйӑхӗн 20-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Чӑваш Республикин территорийӗнче пурӑнакан Раҫҫей Федерацийӗн гражданӗсен уйрӑм категорийӗсене 1941–1945 ҫулсенчи Тӑван ҫӗршывӑн Аслӑ вӑрҫинче Ҫӗнтерӳ тунӑранпа 80 ҫул ҫитнӗ ятпа пӗр хутчен паракан укҫа тӳлевне (малалла – пӗр хутчен паракан тӳлев) Чӑваш Республикин республика бюджетӗнчен уйӑрса парассипе ҫыхӑннӑ хутшӑнусене йӗркелет.

2 статья.	Пӗр хутчен паракан тӳлеве уйӑрса памалли граждансен категорийӗсем
Пӗр хутчен паракан тӳлеве илекенсен шутне Чӑваш Республикин территорийӗнче пурӑнакан Раҫҫей Федерацийӗн гражданӗсен ҫак категорийӗсем кӗреҫҫӗ: 
Тӑван ҫӗршывӑн Аслӑ вӑрҫин инваличӗсем, Федерацин "Ветерансем ҫинчен" 1995 ҫулхи кӑрлач уйӑхӗн 12-мӗшӗнчи 5-ФЗ №-лӗ саккунӗн 2 статйин 1-мӗш пункчӗн 1–3-мӗш ҫум пункчӗсенче кӑтартнӑ ҫынсен шутӗнчи Тӑван ҫӗршывӑн Аслӑ вӑрҫин ветеранӗсем, Иккӗмӗш тӗнче вӑрҫи тапхӑрӗнче фашистсем тата вӗсен союзникӗсем туса хунӑ концлагерьсенче, геттора, ирӗксӗр тытса усрамалли ытти вырӑнта асапланнӑ ҫул ҫитмен ҫынсем, Тӑван ҫӗршывӑн Аслӑ вӑрҫи тапхӑрӗнче пуҫӗсене хунӑ ҫар ҫыннисен тӑлӑха юлнӑ арӑмӗсем (упӑшкисем), Тӑван ҫӗршывӑн Аслӑ вӑрҫин вилнӗ инваличӗсен тата Тӑван ҫӗршывӑн Аслӑ вӑрҫин вилнӗ участникӗсен тӑлӑха юлнӑ арӑмӗсем (упӑшкисем);
Федерацин "Ветерансем ҫинчен" 1995 ҫулхи кӑрлач уйӑхӗн 12-мӗшӗнчи 5-ФЗ №-лӗ саккунӗн 2 статйин 1-мӗш пункчӗн 4-мӗш ҫум пунктӗнче кӑтартнӑ ҫынсен шутӗнчи Тӑван ҫӗршывӑн Аслӑ вӑрҫин ветеранӗсем, СССР территорийӗнче 1927 ҫулхи ҫӗртме уйӑхӗн 22-мӗшӗнчен пуҫласа 1945 ҫулхи авӑн уйӑхӗн 3-мӗшӗччен ҫуралнӑ тата Раҫҫей Федерацийӗн "вӑрҫӑ ачисем" статуслӑ гражданӗсем.

3 статья. Пӗр хутчен паракан тӳлев виҫи
Ҫак Саккунӑн 2 статйин иккӗмӗш абзацӗнче кӑтартнӑ ҫынсене пӗр хутчен паракан тӳлев виҫи 20000 тенкӗпе танлашать.
Ҫак Саккунӑн 2 статйин виҫҫӗмӗш абзацӗнче кӑтартнӑ ҫынсене пӗр хутчен паракан тӳлев виҫи 5000 тенкӗпе танлашать.

[bookmark: undefined]4 статья.	Пӗр хутчен паракан тӳлеве памалла тумалли тата ӑна тӳлемелли йӗрке тата условисем
Пӗр хутчен паракан тӳлеве памалла тумалли тата ӑна тӳлемелли йӗркене тата условисене Чӑваш Республикин Министрсен Кабинечӗ палӑртать.

5 статья.	Пӗр хутчен паракан тӳлеве панипе пулнӑ тӑкаксене укҫа-тенкӗпе тивӗҫтересси
Пӗр хутчен паракан тӳлеве панипе пулакан тӑкаксене укҫа-тенкӗпе тивӗҫтерес ӗҫе, ӑна ҫитерсе панине те кӗртсе, Чӑваш Республикин республика бюджечӗн укҫи-тенки шучӗпе туса пыраҫҫӗ.

6 статья. Ҫак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи пуш уйӑхӗн 21-мӗшӗ

